
TISZTELT TÁRSULÁSI TANÁCS !
2013. július 1. napjától a „Kacagó” Napközi Otthonos Óvoda irányító, fenntartó szerve a jogi személyiségű Zalahaláp, Sáska Községek Önkormányzatainak Óvodafenntartó Társulása. Az Óvoda a Társulás intézménye, és költségvetése a Társulás költségvetésébe épül be.  A költségvetési törvény módosítása szerint főzőkonyhát az önkormányzat csak intézményében üzemeltethet, csak ebben az esetben kaphat támogatást a működéséhez. Ezért a főzőkonyha az önkormányzat egyetlen intézményéhez, az óvodához került át. Az óvoda kiadási és bevételi főösszege a konyha kiadásaival és bevételeivel jelentősen megnőtt.
A Kacagó” Napközi Otthonos Óvoda és Főzőkonyha 2017.évi költségvetésének bevételi és kiadási főösszege 63 523 296 eFt.
BEVÉTELEK:
Az óvoda bevétele az intézményfenntartó társulás intézményfinanszírozásából származik. A Magyarország 2017.évi központi költségvetéséről szóló 2016. évi XC. törvény 2.mellékletében meghatározott óvodapedagógusok, óvodapedagógusok segítői bérének és az óvoda működtetésének, valamint a gyermekétkeztetés támogatási összegét a társulás székhelye szerinti önkormányzatnak folyósítja a Kincstár. Az önkormányzat a támogatást átadja a társulásnak, a társulás ebből az összegből finanszírozza az intézményét, a Kacagó” Napközi Otthonos Óvoda és Főzőkonyhát.
A költségvetési törvény szerinti támogatások mértéke:

· Óvodapedagógusok bérének és járulékainak támogatása: 

 4 469 900 Ft//fő/év

· Óvodapedagógusok bérének pótlólagos összegének támogatása
      38 200 Ft/fő/3hó

· Óvodapedagógusok közvetlen segítőinek bér és járulék támogatása 1 800 000 Ft//fő/év

· Óvodaműködtetés támogatása




       81 700 Ft/fő/év

A költségvetési törvény az óvodai nevelésben részesülő gyermekek számától függően egy több tényezőt figyelembe vevő képlettel állapítja meg az elismert óvodapedagógusi létszámot, egy tizedes jegy pontossággal. Ez az elismert létszám a Kacagó” Napközi Otthonos Óvoda esetében az első 8 hónapban 5,6 fő, az utolsó 4 hónapban 5,6 fő, így az óvodapedagógusok bérére és járulékaira kapott támogatás 25 245 360 Ft. 

Az óvodapedagógusok munkáját közvetlenül segítők finanszírozott létszámát, munkakörét, finanszírozásuk feltételeit a nemzeti köznevelésről szóló 2011.évi CXC. törvény határozza meg. A törvényben finanszírozottnak elismert, ténylegesen foglalkoztatott segítők - az óvoda esetében a dadák-  átlagos létszáma a támogatás alapja. 2015-ben a támogatás összege 2 fő dada után 3 600 000 Ft. A 326/2013 (VIII.30) Korm. rendelet 32/A. paragrafusa 2017.01.01-től előírja a pedagógusok munkáját közvetlenül segítő munkakörben foglalkoztattok bérének 7 %-os emelését. Ugyanez a paragrafus azt is kimondja, hogy erre a fedezetet a költségvetési törvény biztosítja, azonban még nem kaptunk felvilágosítást arra vonatkozóan, hogy a költségvetési törvény mely paragrafusa vagy melléklete tartalmazza ezt a tételt.
Az óvoda működtetésének támogatása 4 711 367 Ft. Az első 8 hónapban – a 2015/2016. nevelési év közoktatási statisztikai tényleges nyitó létszáma alapján- 57 gyermek, az utolsó 4 hónapban - becsült létszámként- 57 gyermek után vehető igénybe a támogatás. 
A társulás által fenntartott óvodákba bejáró gyermekek utaztatásának támogatására 

1 827 000 forint támogatást kapunk.
Az óvoda működéséhezkapott központi támogatás összesen 35 383 727 Ft. 

 A gyermekétkeztetésre kapott támogatás 13 877 200 Ft, a szünidei étkeztetés támogatása 349 980 Ft, összesen 14 227 180 Ft.
A térítési díjakból származó bevétel 11 400 ezer Ft.
A 2016.évi pénzmaradvány 15 365 Ft.
A támogatásokon és a saját bevételen kívül az önkormányzatnak az óvoda működéséhez 2 497 024 Ft-tal kell hozzájárulni. 2017 -ben az óvodai nevelés és működtetés kiadásai 38 748 922 Ft-ot tesznek ki, amihez az önkormányzat 35 383 727 Ft támogatást kap a költségvetéstől. 3 365 195 Ft-tal kellene még hozzájárulnia az óvoda működéséhez, azonban a konyha többlet bevétele - 852 806 Ft - ezt csökkenti, valamint a 2016.évi pénzmaradvány, 15 365 Ft is felhasználható a 2017.évi kiadásokra. A 3 365 195 Ft finanszírozást csökkenteni lehet a konyha többletbevételével és a pénzmaradvánnyal, ezért csak 2 497 024 Ft a tényleges hozzájárulás az óvoda működéséhez.
KIADÁSOK 
Az óvodapedagógusok bérét a nemzeti köznevelésről szóló 2011.évi CXC. törvényben és a pedagógusok előmeneteli rendszeréről szóló 326/2013 (VIII.30.) kormányrendeletben előírtak szerint állapítottuk meg. Az óvodapedagógusok bére szeptember 1-től az illetményalap százalékos szorzójának emelkedése miatt fog nőni. Egy fő 40 éves jubileumi jutalomra jogosult. Munkába járás költségtérítésére 165 ezer Ft-ot tervezünk. Összes személyi juttatásuk 21 832 685 Ft.
A dadák bére a garantált bérminimum emelése és a kötelező 7 %-os emelés miatt növekszik. A dadák 2017-ban is részesülnek havi 10 000 forint cafetéria juttatásban. Összes személyi juttatásuk 6 568 200 Ft
A konyhai dolgozók bére a kötelező minimálbér és garantált bérminimum emelése miatt nő. Egy fő 30 éves jubileumi jutalomra jogosult. A konyhai dolgozók is részesülnek havi 10 000 forint cafetéria juttatásban. Összes személyi juttatásuk 7 175 000 Ft.
A személyi juttatások összege 35 575 885 Ft.
A decemberi béreket 27 %-os, a 2017.évi személyi juttatásokat 22 %-os szociális hozzájárulási adó terheli, a cafetéria után egészségügyi hozzájárulást és személyi jövedelemadót kell fizetni. A járulékok összege  8 011 411 Ft, az óvodai dolgozóké 6 368 037 Ft, a konyhai dolgozóké 1 653 374 Ft.
A dologi kiadásokat az előző évek tapasztalati adatai alapján az intézmény működésének biztosításához szükséges mértékben határoztuk meg. Az óvodai feladatok megfelelő szintű  ellátásához 3 990 e Ft dologi kiadás szükséges, a konyha alapanyag ellátására, rezsi költségeire 15 946 e Ft-ot  terveztünk. A dologi kiadások összege 19 936 eFt.
A kiadások összege összesen 63 523 296 Ft.
A Kacagó” Napközi Otthonos Óvoda és Főzőkonyha létszámkerete 



  8 fő nyolcórás óvodai közalkalmazott


  2 fő nyolcórás konyhai közalkalmazott



  1 fő nyolcórás munkatörvénykönyve alapján foglalkoztatott szakács


  1 fő négyórás munkatörvénykönyve alapján foglalkoztatott élelmezésvezető
Az előterjesztés melléklete tartalmazza az óvoda részletes költségvetését. 

Kérem a Tisztelt Társulási Tanácsot az előterjesztést megtárgyalni és a 2017. évi költségvetést elfogadni szíveskedjen.

Zalahaláp, 2017.01.24.








    Bedő Lajos Sándor




       társulás elnöke

Határozati javaslat

….. /2017. (II.   .) Társulási Tanács Határozata
A Társulási Tanács a Kacagó Napközi Otthonos Óvoda és Főzőkonyha 2017.évi költségvetési bevételi és kiadási főösszegét 63 523 296 Ft-ban állapítja meg az alábbiak szerint:
Költségvetési bevételek






Adatok Ft-ban
	Sorszám
	Megnevezés
	Módosított előirányzat

	A
	B
	C

	1.
	Intézményfinanszírozás bevételei
	52 107 931

	2.
	Térítési díjak
	11 400 000

	3.
	Pénzmaradvány
	15 365

	3.
	Költségvetési bevételek összesen
	63 523 296


Költségvetési kiadások






Adatok Ft-ban
	Sorszám
	Megnevezés
	Módosított előirányzat

	A
	B
	C

	1.
	Személyi juttatások
	35 575 885

	2.
	Munkaadókat terhelő járulékok
	8 011 411 

	3.
	Dologi kiadások
	19 936 000

	4.
	Működési kiadások összesen
	63 523 296


A Kacagó Napközi Otthonos Óvoda és Főzőkonyha engedélyezett létszáma:

Teljes munkaidős létszám





11,5 fő

Határidő: 2017. december 31.
Felelős: a társulás elnöke, végrehajtásért a jegyző










   Bedő Lajos Sándor




      társulás elnöke

